Frammasboch

Frammasboch, amtli: Frammersbach, is a Gmoa im Spessart und gheart zum Landkroas Main-Spessart. Durt wohna ummara 4500 Leit (2014), friara woans mehra. Zu Frammasboch oda Frammersbich, wia de Lörer sogn, söwa ghert no Herwatshee (Herbertshain), dHofert (Hofreith) und Schwortl (Schwartel). Im Woppn sicht ma an Fuhrmoo, as Mainzer Rod und an Täu vom oidn Rienecka Woppn. Den Fuhrmoo sicht ma deshoib a im Woppn wäu nämlich de Frammasbocha friara vü mid eanere Wogn vo Niamberg bis af Antwerpn untawegs worn. Om Hawak (Heuberg) is a klana Flugplotz, den wos da Müller-Wipperfürth Alfons oglegt hot, den wos oba heite nua mehr ferngsteiate Spuizeigln nutzn tuan. Eadkunde Frammasboch is a stootle onakonnta Erholungsort und liegt zwischn Wiazburg und Aschaffenburg, mittn im Naturpark Spessart. Da Haptort liegt an da Lohr; Huischtoi (Habichsthal) am Aubach. Gmoagliedarung De Gmoa Frammersbach hod vo Amts wegn zwoa Ortstei mit oagnan Gemarkunga: Frammasboch (Frammersbach) Huischtoi (Habichsthal) Beleg Im Netz Hoamseitn vo da Gmoa Fuhrmann- und Schneidermuseum